Discussió:Llista de cardenals naturals dels Països Catalans

message: Benvolguts companys, podeu veure a l'historial de la pàgina que hi ha hagut certs usuaris que han eliminat de la llista monsenyor Antoni Cañizares i Llovera, pel fet de ser fill d'una comarca castellanoparlant. Crec que hauríem de prendre'ns seriosament aquesta crítica (encara que ens l'hagin amb formes vandàliques). La qüestió és: hauríem de revertir-ho i reincloure el nom a la llista? Però hi ha una qüestió més profunda i d'abast més general: què significa Països Catalans en aquesta i en pàgines anàlogues? Fem servir aquesta expressió per referir-nos a les terres de parla catalana o l'agafem en el sentit ampli en què s'hi inclouen també les comarques castellano i occitano-parlants vinculades a la resta de territoris catalano-parlants. Això em fa pensar (no hi havia caigut mai) que per analogia també caldria incloure tota Sardenya als PPCC (cosa una mica absurda, oi?). A l'article de Països Catalans ja s'hi explica l'ambigüitat del terme, però això no estableix de quina manera l'hem d'usar a l'hora de fer llistes com aquesta. Sóc bastant novell aquí i no sé quines discussions deveu haver tingut sobre això. Hi ha alguna política de la Viquipèdia respecte d'això? --Cnoguera (discussió) 10:30, 14 feb 2008 (CET)
replies: text: Som una viquipèdia en una llengua determinada. La convenció tàcita i antiga de la Viquipèdia és usar el terme de Països Catalans en el sentit de domini lingüístic, i així està explicat a Viquipèdia:Temes controvertits. Aquesta llista i altres semblants normalment provoquen polèmica. No hi ha una definició neutral i verificable que doni sentit a l'agrupació. S'hauria de dividir en llista de catalans, valencians, etc., o bé en aquest cas concret per arxidiòcesis. --V.Riullop (parlem-ne) 10:47, 14 feb 2008 (CET)
Gràcies per la ràpida resposta, Vriullop. De totes maneres, no ho acabo de veure clar. L'explicació que cites diu "S'usa la denominació Països Catalans per referir-se al domini lingüístic o als territoris geopolítics amb implantació del català. S'ha d'evitar usar la denominació fora de context i no pot donar la impressió de que constitueixi una unitat administrativa." Què vol dir "territoris geopolítics amb implantació del català"? El País Valencià ho és? O aquesta expressió s'aplica comarca a comarca i així s'elimina, per exemple la Plana d'Utiel i la Vall d'Aran de l'abast del terme? En qualsevol cas sembla que estàs d'acord que llistes com aquestes són controvertides i probablement caldria revisar-ne els criteris. De fet, això sembla molt emparentat amb l'actual discussió sobre la categorització de personatges de l'àmbit lingüístic català. Et sembla que un cop s'hagi resolt aquesta discussió caldria obrir-ne una altra per decidir què fer amb llistes com aquesta? --Cnoguera (discussió) 10:59, 14 feb 2008 (CET)

text: És l'explicació dels dos conceptes: domini lingüístic i territoris geopolítics (unitats administratives). En el segon concepte s'inclou la Vall d'Aran, la Fenolleda i les comarques castellanoparlants del País Valencià, però no l'Alguer. El primer concepte, domini lingüístic, té un sentit acadèmic justificat. El segon concepte, agrupació de territoris, pot tenir sentit en algun context cultural però és a evitar fora de context com a unitat fictícia.--V.Riullop (parlem-ne) 11:54, 14 feb 2008 (CET)
D'acord, ja ho entenc més. Ara aquí la qüestió és si té gaire sentit fer una llista com la dels cardenals en què el criteri sigui el segon concepte o si, com deies, caldria fer-la d'una altra manera (subdividida en territoris, o en arxidiòcesis). Vejam si algú més hi té quelcom a dir. --Cnoguera (discussió) 12:03, 14 feb 2008 (CET)
thread_title:  Significat de ''Països Catalans'' en aquesta i en pàgines anàlogues